कुछ भी हो आज उमंगपुर में काफी उमंग है । जहाँ सार्वजनिक स्थलों में हफ्ते में भी एक बार भी साफ-सफाई नहीं हो पाती । वहीं आज सड़कें एक-छोर से दूसरे छोर तक बुहारी जा रही हैं । कोई पाउडर भी किनारे-किनारे डाला जा रहा है । मालूम नहीं किस लिए । सड़कों के किनारे से ठेले व गुमुटियाँ पता नहीं रातों-रात कहाँ चली गयीं । जहाँ देखो वहीं कुछ न कुछ करिश्मा नजर आता है । कारण आज यहाँ नेता चिम्मनलालजी पिछले चार वर्षों से भी अधिक समय बाद आ रहे हैं । और एक चुनावी सभा को संबोधित करने वाले हैं ।